**กิจกรรม CQI การป้องกันเด็กตกเตียง**

จัดทำโดย

คณะกรรมการ การพัฒนางานคุณภาพตึกเด็ก โรงพยาบาลสมเด็จ

**ชื่อเรื่อง “เชือกมหัศจรรย์”**

**หลักการและเหตุผล**

ตึกเด็กโรงพยาบาลสมเด็จ ให้บริการดูแลรักษาพยาบาลผู้ป่วยเด็กอายุ 0-14ปี 11เดือน เด็กอายุ 3 เดือน – 6 ปี เป็นช่วงที่มีความเสี่ยงต่อการเกิดพลัดตก หกล้ม /ตกเตียงสูง ซึ่งเมื่อเกิดอุบัติการณ์ขึ้น ผู้ป่วยมีโอกาสเกิดภาวะแทรกซ้อนตั้งแต่เล็กน้อยจนถึงอันตรายรุนแรง ทำให้ต้องนอนพักรักษาตัวในโรงพยาบาลนานขึ้น เสียค่าใช้จ่ายเพิ่มมากขึ้น เกิดความเสื่อมเสียชื่อเสียงของโรงพยาบาลและเสี่ยงต่อการถูกฟ้องร้อง

จากสถิติการเก็บข้อมูลของหน่วยงานยังไม่พบอุบัติการณ์เด็กตกเตียง แต่จากการตรวจสอบเตียงและเหล็กกั้นเตียงที่ใช้ในหน่วยงาน พบว่า เหล็กกั้นเตียงมีช่องห่างระหว่างซี่กรงเหล็กประมาณ 14 เซนติเมตร ซึ่งเด็กเล็กสามารถลอดช่องและตกเตียงได้ เจ้าหน้าที่ตึกเด็กโรงพยาบาลสมเด็จ ได้ตระหนักถึงความสำคัญของปัญหา จึงร่วมกันคิดพัฒนาแนวทางในการป้องกันปัญหาการตกเตียง เพื่อเพิ่มความตระหนักให้กับญาติ / ผู้ดูแล และได้ดัดแปลงวัสดุเพื่อใช้กับเหล็กกั้นเตียงเพื่อให้มีความปลอดภัยเพิ่มมากขึ้น โดยคาดหวังว่าจะช่วยลดปัญหาเด็กพลัดตกเตียงลงได้

**วัตถุประสงค์**

เพื่อให้ผู้ป่วยปลอดภัยจากการพลัดตกเตียง

**ประโยชน์ที่ได้รับ**

ลดอุบัติการณ์เด็กตกเตียง ผู้ป่วยปลอดภัย ลดข้อร้องเรียน

**ขอบเขต**

ผู้ป่วยเด็กที่นอนพักรักษาในตึกเด็กโรงพยาบาลสมเด็จทุกราย

**ตัวชี้วัด**

อุบัติการณ์เด็กตกเตียง เท่ากับ 0

อัตราความพึงพอใจของผู้รับบริการ > 80 %

**วิธีดำเนินการ**

1.ประชุม วิเคราะห์สถานการณ์และปัจจัยที่ทำให้เกิดความเสี่ยง

2.กำหนดแนวทางการให้ข้อมูลแก่ผู้ดูแลเด็ก เพื่อความร่วมมือในการป้องกันเด็กตกเตียง

3.พัฒนาอุปกรณ์ เพื่อใช้กับเหล็กกั้นเตียง เพื่อป้องกันเด็กตกเตียง

4.ทดลองใช้อุปกรณ์

5.ตรวจสอบและวิเคราะห์ผล

6.ปรับปรุงแก้ไข

**ขั้นตอนการดำเนินงาน**

1.ประชุมชี้แจงแนวทาง

2.เมื่อรับใหม่มีการให้ข้อมูลแก่ผู้ดูแลเด็ก เพื่อความร่วมมือในการป้องกันเด็กตกเตียง ดังนี้

- อนุญาตให้ญาติเฝ้าได้ 1 คน

- ไม่ทิ้งเด็กไว้ที่เตียงคนเดียวตามลำพัง

- แนะนำให้ยกเหล็กกั้นเตียงขึ้นเสมอเพื่อป้องกันเด็กตกเตียง

3.นำตาข่ายกั้นเตียงไปผูกติดกับเหล็กกั้นเตียง

4.ติดตามประเมินผล

**แบบประเมินความพึงพอใจต่อตาข่ายป้องกันเด็กตกเตียง**

1. ข้อมูลพื้นฐานผู้ตอบแบบสอบถาม

เพศ .......ชาย

.......หญิง

อายุ........ปี

1. ผู้ป่วยอายุ.............ปี…………….เดือน
2. ความพึงพอใจต่อตาข่ายป้องกันเด็กตกเตียง (ให้ใส่เครื่องหมาย 🗸 ในช่องที่ท่านเห็นด้วยมากที่สุด)

|  |  |  |  |  |  |
| --- | --- | --- | --- | --- | --- |
| หัวข้อ | พึงพอใจมากที่สุด  (5) | พึงพอใจมาก  (4) | พึงพอใจปานกลาง (3) | พึงพอใจน้อย  (2) | พึงพอใจน้อยที่สุด  (1) |
| 1.วัสดุที่ใช้มีความปลอดภัย ไม่คม ไม่ทำให้บาดร่างกายเด็ก |  |  |  |  |  |
| 2.ความสะดวกในการใช้งาน ใช้ง่าย |  |  |  |  |  |
| 3.ความสวยงาม |  |  |  |  |  |
| 4.ความแข็งแรง คงทน ถาวร |  |  |  |  |  |
| 5.มีประโยชน์ป้องกันเด็กตกเตียงได้ |  |  |  |  |  |

1. ข้อเสนอแนะ........................................................................................................................................

……………………………………………………………………………………………………….

……………………………………………………………………………………………………….

……………………………………………………………………………………………………….

**มาตรการป้องกันเด็กตกเตียง**

✯ อนุญาตให้ญาติเฝ้าได้ 1 คน

✯ไม่ทิ้งเด็กไว้ที่เตียงคนเดียวตามลำพัง

✯ยกเหล็กกั้นเตียงขึ้นเสมอเพื่อป้องกันเด็กตกเตียง

 









